Gautrein-busbestuurders terug by die werkFoto: Facebook Volgens ‘n woordvoerder van die Gautrein, Errol Braithwaite, is hulle baie verlig. Die vervoervakbond Satawu het Maandag aangekondig dat nagenoeg 400 busbestuurders moontlik sou staak indien ‘n salarisdispuut nie opgelos kon word nie. Van die busbestuurders het reeds Maandag gestaak. Volgens die vakbond verdien busbestuurders van Mega Express sowat R4 000 per maand. Mega Express is die enigte busdiens wat deur die Gautrein gebruik word om pendelaars van en na stasies te vervoer. Intussen is treindienste tussen Hatfield en Centurion in Pretoria Woensdagoggend ontwrig weens kabeldiefstal. Busse word gebruik om pendelaars tussen die twee stasies te vervoer.